එක් එක් උසස් අයගේ චරිත කතා විවිධ රටාවන් ඔස්සේ ලිවීමට දක්ෂයකු වූ මහා පත්‍රකලාවේදී ඩී. බී. ධනපාල මහතාගෙන් පසු ඒ ආකාරයෙන්ම ලිවීමට උපන් අති දක්ෂයකු ‍වශයෙන් අභාවප්‍රාප්ත ගුණදාස ලියනගේ සූරීන් හැඳින්විය හැකි යැයි මහාචාර්ය බෙල්ලන්විල විමලරතන නාහිමියෝ පැවසූහ.කිසිවෙකුගේ බලකිරීමකට හෝ වරදානවලට යට නොවී නිදහස්වත් අදීනවත් ලිවීමට නොසැලෙන ආත්ම ශක්තියක් තිබූ ඔහු රටක යහපැවැත්ම ප්‍රබල මාධ්‍ය සදාචාරයක් තිබිය යුතුය යන්න මැනවින් තම ක්‍රියාකාරීත්වය මගින් පරමාදර්ශී වී යැයි ද උන්වහන්සේ කීහ.පුවත්පත් - සඟරා කතුවරයෙකු හා ගත්කතුවරයෙකු වූ කලාසූරී ගුණදාස ලියනගේ මහතා අභාවප්‍රාප්ත වී වසර 16 ක් සපිරීම නිමිත්තෙන් කොළඹ නිදහස් චතුරශ්‍රයේ පිහිටි ජාතික පුස්තකාල ප්‍රලේඛන ශාලාවේදී පැවැති ගුලි ගුණ සුවඳ සමරු උළෙලේ මුලසුන හෙබැවූ විමලරතන නාහිමියෝ එසේ කීහ.කලාසූරී ගුණදාස ලියනගේ සමරු පදනම මගින් මෙම උත්සවය සංවිධානය කර තිබුණි.